Ντιάνα Γκουρτσκάγια

Η Ντιάνα Γκουρτσκάγια (დიანა ღურწკაია, 2 Ιουλίου 1978) είναι τυφλή Γεωργιανή τραγουδίστρια, η οποία κατοικεί στη Μόσχα, Ρωσία.

Γεννήθηκε στις 2 Ιουλίου του 1978 στην Αμπχαζία, Σουχούμι, Γεωργία.Μετά από μια αποτυχημένη προσπάθεια στη Λευκορωσία το προηγούμενο έτος, η Ντιάνα, την 1η Μαρτίου του 2008, κέρδισε το γεωργιανό εθνικό τελικό με 39,4% των ψήφων, ως εκ τούτου, εκπροσώπησε τη Γεωργία το 2008 στο Διαγωνισμό Τραγουδιού της Eurovision στο Βελιγράδι, Σερβία.Κέρδισε μια θέση στον τελικό στο δεύτερο ημιτελικό στις 22 Μαΐου και τερμάτισε στην 11η θέση.

Η Γκουρτσκάγια έχει κερδίσει αρκετές διακρίσεις στο περελθόν με κορυφαία εκείνη του 2007 ως «η καλύτερη τραγουδίστρια στη Ρωσία» με απονεμητή τον πρόεδρο της Ρωσίας Βλαντίμιρ Πούτιν. Επίσης της έχουν απονεμηθεί, το Μετάλλιο Τιμής από τον πρόεδρο της Γεωργίας Μιχαήλ Σαακασβίλι καθώς μεταξύ άλλων και το βραβείο της Σάντα Μπάρμπαρα στην Ουκρανία.

Έχει επίσης συνεργαστεί με κορυφαίες μορφές της παγκόσμιας μουσικής σκηνής, όπως ο Ρέι Τσαρλς, ο Τότο Κουτούνιο και ο Έλληνας Ντέμης Ρούσος.

Εξωτερικοί σύνδεσμοι 
 Βιογραφία

Γεωργιανοί τραγουδιστές
Τυφλοί μουσικοί

Συμμετέχοντες στο διαγωνισμό τραγουδιού Eurovision με την Γεωργία
Διαγωνισμός Τραγουδιού Eurovision 2008
Συμμετέχοντες στη Eurovision